Palestinos herbas

Palestinos herbas () – vienas oficialių Palestinos valstybinių simbolių. Palestinos herbu galima laikyti emblemą, naudojamą Palestinos valstybės ir Palestinos autonomijos, arba Palestinos išsivadavimo organizacijos naudojamą emblemą.

 Palestinos valstybės ir autonomijos herbas 
Emblema, naudojama Palestinos valstybės ir naudota Palestinos autonomijos, sudaryta iš panarabiškų spalvų, esančių Palestinos vėliavoje, pavaizduotų ant skydo, kurį laiko Saladino erelis. Apačioje arabiškas užrašas „فلسطين“, (Palestina).
Palestinos autonomijos atveju naudotas užrašas „السلطة الفلسطينية“; (Palestinos autonomija). Šios versijos naudojimas buvo nutrauktas po to, kai kai Palestinos valstybė gavo ne narės šalies statusą Jungtinėse Tautose 2012 m. lapkričio 29 d., o Palestinos autonomijos pavadinimas prezidento dekretu buvo pakeistas į „Palestinos valstybė“ 2013 m. sausio mėn.

 Palestinos išsivadavimo organizacijos herbas 

Palestinos išsivadavimo organizacijos herbą sudaro Palestinos vėliava virš Palestinos mandato (dabartinė Izraelio, Vakarų Kranto ir Gazos teritorija).

Kategorija:Valstybiniai herbai
Kategorija:Palestinos atributika